
ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ

ЧЕЧИМ

	2022-жылдын «25» ноябры 
	№ 176
	                 Бишкек шаары


Бириккен Араб Эмираттары менен эркин соода жүргүзүү тууралуу макулдашууну түзүүнүн максатка ылайыктуулугу тууралуу маселени изилдөө боюнча биргелешкен изилдөө тобунун ишинин жыйынтыгы жөнүндө

Евразия экономикалык комиссиясынын Кеңешинин 2022-жылдын 
15-апрелиндеги № 15 тескемесине ылайык түзүлгөн Бириккен Араб Эмираттары менен эркин соода жүргүзүү жөнүндө макулдашууну түзүүнүн максатка ылайыктуулугу тууралуу маселени изилдөө боюнча биргелешкен изилдөө тобунун (мындан ары – биргелешкен изилдөө тобу) жыйынтыктоочу баяндамасын эске алып, Евразия экономикалык комиссиясынын Кеңеши чечти:

1.
«Эркин жүргүзүү жөнүндө макулдашууну түзүү тууралуу Бириккен Араб Эмираттары менен сүйлөшүүлөрдү баштоо жөнүндө» Жогорку Евразия экономикалык кеңешинин чечиминин долбоору (тиркелет) жактырылсын жана Жогорку Евразия экономикалык кеңешинин кароосуна берилсин.

2.
Биргелешкен изилдөө тобунун ишинин алкагында даярдалган, бир тараптан Евразия экономикалык бирлиги жана ага мүчө мамлекеттер менен экинчи тараптан Бириккен Араб Эмираттарынын ортосунда эркин соода жүргүзүү жөнүндө макулдашуунун долбоорунун тиркелген концепциялык жоболору жактырылсын.

3.
Ушул Чечим расмий жарыяланган датадан тартып 
10 календардык күн өткөндөн кийин күчүнө кирет.
Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан

	М. Григорян
	И. Петришенко
	С. Жумангарин
	А. Касымалиев
	А. Оверчук


ЖОГОРКУ ЕВРАЗИЯ ЭКОНОМИКАЛЫК КЕҢЕШИ

ЧЕЧИМ

	20  -жылдын «  »   
	№  
	                 шаары


Эркин соода жүргүзүү жөнүндө макулдашууну түзүү тууралуу Бириккен Араб Эмираттары менен сүйлөшүүлөрдү баштоо жөнүндө

2014-жылдын 29-майындагы Евразия экономикалык бирлиги жөнүндө келишимдин 7-беренесинин негизинде Жогорку Евразия экономикалык кеңеши чечти:
1. Евразия экономикалык бирлигине мүчө мамлекеттер Евразия экономикалык комиссиясы менен бирдикте эркин соода жүргүзүү жөнүндө макулдашууну түзүү тууралуу Бириккен Араб Эмираттары менен сүйлөшүүлөрдү баштасын.

2. Евразия экономикалык комиссиясынын Кеңеши ушул Чечимдин 
1-пунктунда көрсөтүлгөн сүйлөшүүлөргө директиваларды бекитсин.

3. Ушул Чечим расмий жарыяланган датадан тартып күчүнө кирет.
Жогорку Евразия экономикалык кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан


	
	ЖАКТЫРЫЛДЫ
Евразия экономикалык комиссиясынын Кеңешинин 2022-жылдын 
25-ноябрындагы 
№ 176 чечими менен  


Бир тараптан Евразия экономикалык бирлиги менен ага мүчө мамлекеттер жана экинчи тараптан Бириккен Араб Эмираттарынын ортосунда эркин соода жүргүзүү жөнүндө макулдашуунун долбоорунун 
КОНЦЕПТУАЛДЫК ЖОБОЛОРУ

I. Киришүү

Ушул концептуалдык жобо бир тараптан Евразия экономикалык бирлиги менен ага мүчө мамлекеттер жана экинчи тараптан Бириккен Араб Эмираттарынын ортосунда эркин соода жүргүзүү жөнүндө келечектеги макулдашуунун (мындан ары – макулдашуу, тараптар) долбоорун камтуу боюнча өз ара түшүнүшүүнү чагылдырат.

Бул концептуалдык жобо сүйлөшүүлөрдүн жүрүшүндө тараптардын акыркы позициясы үчүн зыян келтирбестен макулдашууга киргизүүгө жаткан соодага тиешелүү маселелердин тизмегин камтыйт. Бул тизмек акыркы эмес, сүйлөшүүлөрдүн жүрүшүндө ага тараптардын макулдугу боюнча кошумча маселелер киргизилиши мүмкүн.

II. Максаттары 

Макулдашуу түзүүнүн максаты төмөнкүлөрдү камтышы керек:

тараптардын ортосунда товарларды эркин соода жүргүзүү режимин белгилөөгө багытталган өз ара пайдалуу келишимдерди түзүү;

макулдашууну имплементациялоо жана аны биргелешип башкаруу үчүн зарыл болгон майнаптуу жол-жоболорду иштеп чыгуу;

алар өз ичине ташып келүү бажы алымдарынын чендерин либералдаштырууну жана товарлар менен өз ара соода жүргүзүүдө башка тоскоолдуктарды камтышы мүмкүн болгон өз ара кызыкчылыктарды туудуруучу соода-экономикалык кызматташтыктын негизги багыттары үчүн преференциялдуу шарттарды түзүү. 

III. Милдеттери
Макулдашууну түзүүнүн милдеттери болуп төмөнкүлөр саналат:

рынокко товарлардын жеткиликтүүлүгүн кеңейтүү, анын ичинде тарифтик жана тарифтик эмес тоскоолдуктарды азайтуу жана четтетүү аркылуу соода жүргүзүүнү жөнөкөйлөтүү;

тараптардын ортосундагы соода жүгүртүүнү күчөтүү;
тараптардын ортосунда соода-экономикалык кызматташтыкты өнүктүрүү жана атаандаштыкка жөндөмдүүлүктү жогорулатуу үчүн кошумча шарттарды түзүү.

IV. Негизги маселелер
Келишимдин алкагында төмөнкү маселелер жөнгө салынууга жатат:

товарлар менен соода жүргүзүүнү жөнөкөйлөтүү, анын ичинде 
1994-жылдагы Тарифтер жана соода боюнча башкы макулдашуунун 
XXIV беренесинин 8(b)-пунктунда белгиленген талаптарга ылайык рынокко преференциялык жеткиликтүүлүк шарттарын түзүү, ошондой эле соода жүргүзүү жол-жоболорун жөнөкөйлөтүү;

өз ара соодада соода жүргүзүүнү коргоо чараларын (демпингге каршы, атайын коргоо жана компенсациялык чаралар) колдонуу;
стандарттарды, техникалык регламенттерди жана шайкештикти баалоо жол-жоболорун, санитардык, ветеринардык жана фитосанитардык чараларды колдонуу;

бажы кызматташтыгын, интеллектуалдык менчик, электрондук соода жүргүзүү жана мамлекеттик сатып алуулар, атаандаштык жана башка чөйрөлөрдө кызматташууну өнүктүрүү;

талаш-тартыштарды, укуктук жана «горизонталдык» маселелерди, транспаренттүүлүк маселелерин чечүү.

_____________

